ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
4 ม.ค. 2559

สรุปภาวะตลาดภาคเช้า :SET ถูกทุบโดย ICT – SET ในวันทำการแรกของปี 59 เริ่มต้นไม่สวย ปรับตัวลงต่อเนื่อง ด้วยแรงขายจากตัวหลักในกลุ่ม ICT ซึ่งเมื่อกลับมาทำงานกันพร้อมหน้า หลังวอลุ่มหดหายไปตั้งแต่ช่วงคริสต์มาส ก็มีแรงขายปรับพอร์ตเข้ามาต่อ
ด้วยความกังวลที่ยังคงอยู่ หลังมีผู้เล่นรายใหม่อย่าง JAS เข้ามาในตลาด รวมถึง Sentiment ตลาดต่างประเทศที่เป็นลบ นำโดยตลาดหุ้นจีน ซึ่งลบไปเกือบ 4% ทั้งนี้ SET ปิดที่ระดับ 1,272.45 จุด, -15.57 จุด ด้วยมูลค่าซื้อขายเพิ่มขึ้นมาที่ระดับ 1.5 หมื่นล้านบาท กลุ่มหลัก ICT และแบงก์ กดดันตลาด ปิดลบ -4.3% และ -1.3% ตามลำดับ ส่วนพลังงานทรงตัว ด้านตลาดภูมิภาคแดงเข้ม ลบในระดับ 2-4%
 
กลยุทธ์ที่แนะนำ : ช่วงบ่าย: คาดทรงถึงทรุด โดยเฉพาะแรงขายจากต่างชาติ ที่มีโอกาสมารับไม้ต่อ ในช่วงบ่าย รวมถึงเงินหยวนที่เริ่มกลับมาเดินหน้าอ่อนค่าลงต่อ จะกดดันค่าเงินบาทให้อ่อนตัวตามไปด้วย
เป็นปัจจัยกระตุ้นแรงขายจากต่างชาติอีกต่อ โดยคาดกรอบบนถูกจำกัดที่ 1,278-1,280 จุด แต่หากขึ้นทะลุผ่านได้ จะเป็นสัญญาณในระยะสั้นที่ดีขึ้น มิฉะนั้น จะไหลงต่อไปหาบริเวณช่วงจุดต่ำเดิมที่ 1,250-1,260 จุด กลยุทธ์ การเก็งกำไร พักไว้ก่อน เนื่องจากดูเสียเปรียบตามภาวะตลาด
 